VENDIM
Nr. 532, datë 1.8.2024

[bookmark: _Hlk170847173]PËR MIRATIMIN E PLANIT TË MENAXHIMIT TË PARKUT ARKEOLOGJIK BYLIS, QYTETET ANTIKE TË BYLISIT DHE KLOSIT, 2024–2029

Në mbështetje të nenit 100 të Kushtetutës dhe të shkronjës “a”, të pikës 2, të nenit 47, të ligjit nr. 27/2018, “Për trashëgiminë kulturore dhe muzetë”, me propozimin e ministrit të Ekonomisë, Kulturës dhe Inovacionit Këshilli i Ministrave

VENDOSI:

1. Miratimin e planit të menaxhimit të Parkut Arkeologjik Bylis, qytetet antike të Bylisit dhe Klosit, 2024–2029, sipas tekstit që i bashkëlidhet këtij vendimi dhe është pjesë përbërëse e tij.
2. Ngarkohen Ministria e Ekonomisë, Kulturës dhe Inovacionit, Instituti Kombëtar i Trashëgimisë Kulturore, Drejtoria Rajonale e Trashëgimisë Kulturore Vlorë, Bashkia Mallakastër, Zyra e Administrimit dhe Koordinimit të Parqeve Arkeologjike Apoloni dhe Bylis për zbatimin e këtij vendimi.
Ky vendim hyn në fuqi pas botimit në Fletoren Zyrtare.

